അഗസ്ത്യമല മുളവാലൻ

ആര്യനാട് പഞ്ചായത്തിലെ മഞ്ചാടിനിന്നവിള എന്ന ഗ്രാമത്തിൽ നിന്ന് ഗവേഷകർ കണ്ടെത്തിയ തുമ്പിയിനമാണ് അഗസ്ത്യമല മുളവാലൻ. നീണ്ട് മുളം തണ്ട് പോലെ ഉദരം ഉള്ളതിനാൽ മുളവാലന്മാർ എന്ന വിഭാഗത്തിൽ അറിയപ്പെടുന്ന ഈ തുമ്പികൾക്ക് അഗസ്ത്യമലയോട് ചേർന്ന പ്രദേശത്ത് നിന്ന് കണ്ടെത്തിയതിനാൽ അഗസ്ത്യമല മുളവാലൻ എന്നാണ് പേര് നൽകിയിരിക്കുന്നത്. മെലാനോനൂറാ അഗസ്ത്യമലാസിയ (Melanoneura Agasthyamalaica) എന്നാണ് ഇതിന്റെ ശാസ്ത്ര നാമം. ഈ ജനുസ്സിൽ ഉള്ള ഏക തുമ്പി വയനാടൻ കാടുകളിൽ കാണപ്പെടുന്ന വടക്കൻ മുളവാലൻ (Melanoneura Bilineata) ആണ് ശാസ്ത്രലോകം ഈ കണ്ടെത്തലിന് മുൻപ് വരെ കരുതിയിരുന്നത്. https://www.asianetnews.com/web-exclusive-magazine/new-species-of-trunk-has-been-found-in-manchadininnavila-village-sl2uj3

ഇരിഞ്ഞാലക്കുട ക്രൈസ്റ്റ് കോളേജിലെ ഗവേഷക വിദ്യാർഥി വിവേക് ചന്ദ്രൻ, ഡോ. സുബിൻ കെ ജോസ്, സൊസൈറ്റി ഫോർ ഒഡോണേറ്റ് സ്റ്റഡീസ് അംഗം റെജി ചന്ദ്രൻ, പൂനെ എംഐടി വേൾഡ് പീസ് യൂണിവേഴ്സിറ്റിയിലെ ഡോ. പങ്കജ് ഖൊപാർഡേ, അരാജുഷ് പയ്‍ര എന്നിവരാണ് ഗവേഷകസംഘത്തിൽ ഉണ്ടായിരുന്നത്. അന്താരാഷ്ട്ര പ്രസിദ്ധീകരണമായ ഇന്റർനാഷണൽ ജേർണൽ ഓഫ് ഒഡോണേറ്റോളജിയുടെ ഒക്ടോബർ എട്ടിനിറങ്ങിയ ലക്കത്തിൽ ഇവരുടെ  പഠനം പ്രസിദ്ധീകരിച്ചിട്ടുണ്ട്.

പ്രത്യേകതകൾ
നീണ്ട് മെലിഞ്ഞ  ഈ തുമ്പിയുടെ കറുത്ത ശരീരത്തിൽ നീല കുറികളും പൊട്ടുകളും കാണാം. പിൻകഴുത്തിന്റെയും ചെറുവാലുകളുടെയും ആകൃതിയാണ് ഈ തുമ്പിയെ മലബാർ മുളവാലനിൽ നിന്നും വ്യത്യസ്തമാക്കുന്നത്. https://www-newindianexpress-com.translate.goog/states/kerala/2024/Oct/10/new-species-of-damselfly-discovered-at-manjadininnavila-in-kerala?_x_tr_sl=en&_x_tr_tl=ml&_x_tr_hl=ml&_x_tr_pto=tc
അവലംബം

വർഗ്ഗം:കേരളത്തിലെ തുമ്പികൾ
വർഗ്ഗം:സൂചിത്തുമ്പികൾ